
PRIEDAS ŪKININKAMS ::: 


Suvalkiečių ūkininkavimo klaida 


Kai pamini žodį „Suvalkija“, tai 
poetas tuoj vaizduojasi plačias ly- 
gumas, o ūkininkas derlingus žemės 
plotus, didelius ūkius ir pilnus aruodus 
auksu žibančių grūdų. Bet klysta poe- 
tas, nes Suvalkijoje, be lygumų, yra ir 
kalnelių, klysta taipgi ir ūkininkas, nes 
yra ir mažiau pilnų aruodų. Anapus — 
Lietuvos Valstybėje Suvalkija—lygumos 
ir labiau derlinga žemė, šiapus — dau- 
giau kalneliai, kai kur smėlio, baltže- 
mio, o kai kur yra ir žvyriaus. Šiaip jau, 
rodos, suvalkietis geriau gyvena, nei 
apie Vilnių. Zemės turi vidutiniškai apie 
40—50 margų (20 — 25 ha), didesnės, 
kvadratu sustatytos, medžiais apaugu- 
sios sodybos ir visur tik viensėdžiai; 
niekur jau nesutiksi senovinio, rėžiais 
suraižyto kaimo. Viensėdžiais čia imta 
skirstytis tuojau po baudžiavos panai- 
kinimo. 

Suvalkija, tai javų ūkio kraštas. Ja- 
vais daugiausia suvalkiečiai ir verčiasi. 
Turėdami daugiau žemės, prisėja daug 
javų, kuriuos iškūlę parduoda ir gau- 
tais už juos pinigais apmoka mokes- 
čius ir padengia kitas ūkininkavimo iš- 
laidas. Prieš karą ir keleris metus po 
karo, kai javai buvo brangūs, suvalkie- 
čiai su javų ūkiu visai gerai vertėsi. 
Visai kas kita dabar, kai javai yra at- 
pigę. Rodos, derlius neblogas, prikulia 
nemaža, nemaža nuveža turgun par- 
duoti, o galai sudurti vis sunku. Suval- 
kiečiai mėgsta arklius, iš kurių taip pat 
kiek pinigo padaro. Bet arklį užauginti 
reikia kelerių metų, ir sušerti jam ne- 
mažai reikia, Kai arklių kainos esti ne- 
kokios, tai dažnai sušertas pašaras dau- 
giau vertas, nei pats arklys. Dėl viso 
to šiuo metu suvalkiečių tarps girdisi 
daug nusiskundimų, kad sunku susi- 
versti. Tuo tarpu į pelningiausią ūki- 
ninkavimo šaką — gyvulininkystę, o ypač 


pienininkystę, suvalkiečiai nekreipia 
beveik jokio dėmesio. Čia ir glūdi 
didžiausia suvalkiečių ūkininkavimo 


klaida, kurios nepašalinus, nėra ko ir 
kalbėti apie jų buities pagerinimą. Ap- 
skritai, suvalkiečiai yra žinomi, kaip 
dideli konservatistai, kurie naujienybių 
nemėgsta. Pratę iš senų laikų verstis 
javais, niekaip negali persilaužti ir irn- 
tis daug pelningesnės šakos — gyvuli- 
ninkystės. 

„„ Seniau, ypač prieš karą, suvalkie- 
čiui pardavinėti pieną, sviestą ar sūrius 
buvo laikoma negarbinga. Tai galėjo 
daryti koks nors neturtėlis daržininkas, 


bet ne tikras kelių dešimčių margų 
ūkininkas, kuriam ir namie pienas rei- 
kalingas. Ir dabar dar ta nuomonė ne- 
išnykus. Ir dabar dar suvalkietis j pie- 
nininkystę žiūri gerokai su pašaipa, 
nors gyvenimo praktika aiškiai jau ro- 
do, kad tas, kuris pieną pieninėn veža, 


lengviau su skatikų verčiasi, nei tas, 
kuris neveža. 
Tiesa, neneigia jau to, kad šiais 


laikais pienas geriau apsimoka, nei ja- 
vai, bet lyg pasiteisindamas, kodėl pats 
pieno pieninėn (į Oškinius ar kurią nors 
jos filiją) neveža, aiškinasi tuo, kad 
pieno nėra tiek daug, o čia darbymetė, 
daug svetimų žmonių — darbininkų, 
kuriuos reikia juk geriau pavalgydinti, 
o ir sau negalima pieno nutraukti. 

itaip aiškindamasis, suvalkietis sako 
gryną tiesą: nėra tiek pieno, kad būtų 
ir sau ir dar pieninėn nunešti. Bet iš 
kur gi to pieno gali būti, kai 40—50 
margų ūkininkas turi tik 3—4 melžia- 
mas karves, kurios, be to, nėra kaip 
reikiant prižiūrimos. Nenuostabu, kad 
kartais ir sau pieno nepakanka. O ga- 
lėtų būti daug geriau. Suvalkiečio ūkis 
gali mažiausia išlaikyti 5 gerai prižiū- 
rimas karves, kurios, duodamos po 10 
litrų pieno per dieną (po kibirą), duotų 
viso 50 litrų. Iš tų 50 litrų 20 litrų gali 
ukininkas sunaudoti savo reikalams, o 
30 litrų vežti pieninėn. Paskaitykime, 
kiek tai būtų ūkininkui pelno: šiuo me- 
tu vidutinio riebumo pieno litras pieni- 
nėje apie 9 sk., taigi per dieną už 30 
litrų būtų apie 2 auks. 70 sk.,o per 30 
dienų, vadinasi, per vieną mėnesį apie 
80 auks. Kadangi dabar 100 kg rugių 
tik 16 auksinų, tai norint gauti tuos 
80 auks, reikėtų parduoti net 500 ką 
rugių. Bet pavasarį ir vasarą javų par- 
duoti beveik jau nelieka, o pieno ga- 
myba gyvulių ganymo metu yra kaip 
tik pigiausia, nes karvėms užtenka tik 
geresnės ganyklos —šerti nereikia. Dar 
daugiau naudos iš pieno esti žiemą, 
nes tada pienas brangesnis, būtent, už 
30 kasdien nešamų pieninėn litrų pie- 
no per inėnesį galima gauti apie 140 — 
150 auks. Tokiems pinigams gauti rei- 
kėtų žiemos metu kas mėnuo parduoti 
po kokius 800—900 kg rugių arba po 
labai gerą karvę. 

inoma, norint, kad karvės tokią di- 
delę ūkininkui naudą duotų, reikia ir 
karvėms geriau duoti, o ne šiaudais šerti. 
O karvės galima šerti gerai tik tada, 
kai yra gero ir pakankamai pašaro. Su- 


valkiečiai gero ir pakankamai pašaro 
turėti gali. Žemės neblogos, auga do- 
bilai ir įvairūs kaupiamieji, tik reikia 
jų daugiau sėti. Be to, Suvalkijoje yra 
daugybė pievų, kurios, deja, yra visiš- 
kai apleistos. Retai kur pamatysi nu- 
susintas pievas. Kiek būtų gražaus šie- 
no, jei tos pievos žmoniškai želtų ir 
duotų geresnę žolę! O juk pievos pa- 
taisyti galima, tik reikia norėti ir pa- 
dirbėti. Turint pašaro, galima ir karvių. 
daugiau laikyti. Bus tada ne tik dau- 
giau pieno, bet ir mėšlo, ir dirvos bus 
kuo daugiau patręšti. 

Taigi, laikas suvalkiečiams sukrusti 
ir keisti ūkininkavimo būdą ta linkme, 
kad šalia javų ūkio rastų prideramą 
vietą gyvulininkystės ir pieno ūkis. Ki- 
tokios išeities nėra. Švenčioniškiai pie- 
no ūkio reikšmę jau suprato. Ten, nors 
ir maži ūkiai, turį po 5—10 ha (10— 
20 margų), neblogai išlaiko po nema- 
žiau karvių, kaip suvalkiečių 20 ha ūkis, 
o žemė yra dažniau ne geresnė, bet 
blogesnė, kaip Suvalkijoje. Suvalkiečiai 
iš seno turi gerų ūkininkų vardą, jei 
nenori nuo gyvenimo atsilikti, bet prie- 
šingai—būti dar ir kitiems mūsų ūki- 
ninkams pavyzdžiu, privalo skubiai tai- 
syti ūkininkavimo pagrindinę klaidą. 
Privalo persilaužti ir iš javų ūkio pe- 
reiti į gyvulininkystę. Kitaip, kiti juos 
aplenks. Bet tai dar nieko, kad aplenks. 
Svarbiausia tai, kad dėl laikymosi se- 
nosios ūkininkavimo tvarkos daugiau. 
sia nukenčia patys Suvalkijos ūkininkai, 
kurie jau dabar skundžiasi, negalį galų 
suvesti. Agr. M. Kraužlys. 


LIETUVOS VALSTYBĖJE 


Smarkiai padidėjo mėsos eksportas 

Nuo šių metų pradžios iki rugpiūčio 
mėn. 7 dienos Maistas eksportavo įvai- 
rios mėsos 22.068.442 kg. Praėjusiais me- 
tais per tą patj laiką išvežė 15.732.000 
kg. Tokiu būdu šiemet Maistas ekspor- 
tavo mėsos net 6.336.440 kg. daugiau 
nei pernai per tą patj laiką. 


100.000 tonų mineralinių trąšų 


Šiemet Lietuvos Valstybėje yra la- 
bai didelis mineralinių trąšų pareikala- 
vimas. Iki šiol Lietūkis jau paruošė par- 
davimui 83.000 tonų įvairių trąšų. Tiki- 
masi, kad šiemet ūkininkai išpirks mł- 

neralinių trąšų apie 100 tūkst. tonų. 
Mineralinės trąšas Lietūkis perka Angli- 
joje, Olandijojoje, Sovietų Rusijoje, 
Vokietijoje, Čekoslovakijoje ir Latvijoje. 
Trąšos ateina laivais į Klaipėdos uostą, 
iš kur išvežiojamos geležinkeliais po vi- 
są valstybę veltui. 


MŪSŲ KRAŠTE IR KITUR 


Užsienio prekybos deficitas 


Vyriausias Statistikos Biuras paskel- 
bė, kiek Lenkija išvežė prekių užsienin 
ir kiek iš užsienio atsivežė per pirmąjį 
šių metų pusmetį. Pagal tuos davinius 
Lenkija per pirmąjį šių metų pusmetį 
išvežė užsienin įvairių prekių už 555.041 
tūkstantį auksinų, o atsivežė už 662.029 
tūkstančius auksinų. Tokiu būdu per šį 
pusmetį gauta net 106.378 tūkstančiai 
deficito (nuostolio). Didžiausia apyvarta 
padaryta su Vokietija, į kurią išvežta 
įvairių prekių už 119.584 tūkstančius 
auksinų ir atvežta už 143.916 tūkst. 
auksinų. Antroje vietoje yra Anglija, į 
kurią išvežta už 110.023 tūkst, auks. ir 
atvežta už 74,286 tūkst. auks. | Ame- 
riką Lenkija prekių išvežė per tą pus- 
metį už 31.657 tūkst. auksinų ir atvežė 
už 89.636 tūkst. auks. Tokiu būdu tik 
su Anglija Lenkijai naudinga prekyba, 
kuri davė 35.737 tūkst. auks. pelno. 


Kortelių šmėkla 


Kaip žinome, šiemet javų kainos, 
palyginti, buvo neblogos. Jeigu jos būtų 
neatpigusios,tai galima būtų pasakyti,kad 
javai ūkininkui apsimoka parduoti. Ta- 
čiau prieš pat rugiapiūtę javų kainos 
atpigo. Dėl įvairių priežasčių tos kainos 
būtų šiemet rudenį Žymiai atpigusios. 
Valdžia pasiryžo kokiu nors būdu tas 
javų kainas padaryti pastovesnėmis. 
fam tikslui jau paruošė ir paskelbė 
įvairius parėdymus. Tarp kitko nutarė 
imti mokestį nuo miltų. Pagal parėdy- 
mą mokestis būtų imamas tik nuo tų 
miltų, kurie bus naudojami ne ūkininkų. 
Tie miltai, kurie naudojami ūkininkų ir 
kurie eksportuojami, mokesčiu nebus 
apdėti. Bet dabar kilo klausimas, kokiu 
būdu atskirti tuos miltus, kuriuos ūki- 
ninkai malūne mals savo reikalams, 
o kuriuos pardavimui. Nes ūkininkas 
gali malti savo reikalams, bet paskui 
sumalęs gali juos parduoti. Dėl to kilo 
keblumai ir daug sumanymų. Norima 
tas reikalas pavesti kaimo seniūnams, 
bet bijoma, kad tada gali atsirasti daug 
suktybių. Todėl dabar svarstomas klau- 
simas, kad būtų jvesta kortelių sistema, 
pagal kurią kiekvienas ūkininkas galėtų 
sumalti savo reikalams tik tiek, kiek 
kortelėje būtų pažymėta. Tokiu būdu ir 
mes susilauksime kortelių, kurios įvesta 
Vokietijoje ir Sovietų Sąjungoje. 


Pasaulinis grūdų derlius 


Šimet beveik visi užjūrio ir Euro- 
pos kraštai praneša apie laukiamus la- 
bai gerus grūdų derlius. J. A. Valstybės, 
prieš porą metų importavusios nema- 
žus kviečių ir rugių kiekius, šįmet lau- 
kia tiesiog rekordinio derliaus ir, žino- 
ma, tikisi nemažus perteklius ekspor- 


tuoti. Labai gražiai javai užderėjo Ka- 
nadoje. Geri derliai Sovietų Rusijoje, 
Rumunijoje, Balkanų ir Padunojaus kraš- 
tuose, Lenkijoje, Čekoslovakijoje, Pran- 
cūzijoje ir Pabaltėje. Vokietija dėl di- 
delių liūčių nesitikėjo sulaukti šįmet 
gero derliaus, tačiau paskutiniu laiku 
puikus oras pakeitė visus apskaičiavi- 
mus. Blogiausias derlius bus, tur būt, 
Italijoje. Reikia prisiminti, kad grūdų 
derlius dabar dalinai paaiškėjęs tik Š. 
Amerikoje ir Europoje. Yra ir kitų grū- 
dus auginančių ir labai daug ekspor- 
tuojančių kraštų, kaip Argentina, Austra- 
lija. Čia derlius nuimamas vėliau — gruo- 
džio mėnesį. Šių kraštų derliai dar gali 
turėti įtakos į pasaulines grūdų rinkas. 

Grūdų kainos pasaulinėje rinkoje pe- 
reitą savaitę dar krito maždaug po 30 
grašų kvintalui. Kainų kritimo priežas- 
tis—geras derlius visuose eksportūojan- 
čiuose kraštuose. Importuojančios šalys 
irgi, atrodo, sulauks daug geresnio der- 
liaus, kaip prajejusiais metais. Esant 
daugiau pardavėjų, negu pirkėjų, kainos 
negali būti aukštos. 

Už gerus Kanados, J. Amerikos Val- 


stybių ir Sov. Rusijos grūdus praėjusią 
savaitę užsienio biržose buvo mokama 
už 100 kg: kviečių 18,00—19,50 auks., 
rugių — 13,00—14,50 auks., miežių — 
14,00— 15,50 a., avižų—13,50 — 14,50 a. 

Sulaukus visur gerų derlių lengviau 
bus parduoti tik geriausios kokybės 
grūdus. 

Mūsų krašto grūdai daugiausiai dėl 
oro sąlygų yra drėgnoki, palyginamai 
menko natūralaus svorio ir todėl negali 
prilygti užjūrio grūdams. Sunku pasa- 
kyti, kokios kainos bus mūsų naujo der- 
liaus grūdams. Tačiau spėjama, vargiai 
ar bus galima gauti užsienyie daugiau 
kaip 14,50 auks., už kviečių 100 ką, 
12 auks. už rugių, 12,30 auks. už miežių 
ir 11,50 auks. už avižų. Šios kainos 
būtų nuvežus į užsienio uostus. Važma 
geležinkeliais ir laivais nuo supirkimo 
punktų iki užsienio uostų 100 kg su- 
daro apie 4 auks. Tokiu būdu derliaus 
perteklių realizavimas užsienyje ir kainų 
palaikymas vidaus rinkoje be vyriausy- 
bės paramos būtų neįmanomas. Kaip 
teko patirti, vyriausybė deda pastangų 
grūdų kainoms palaikyti. 


Rugiams dirvos paruošimas ir sėja 


Čia, žinoma, gali būti kalba tiktai 
apie paskutiniuosius prieš sėją dirvos 
paruošimo darbus. 

Pirmiausia reikia pažymėti, kad ru- 
gius galima sėti tiktai į gerai suslūgu- 
sią (susigulėjusią) dirvą. Jeigu rugius 
pasėti į šviežiai suartą arba giliai su- 
drapokuotą dirvą, tai rugiai labai daž- 
nai pražūva. Tai jvyksta dėl to, kad 
rugiai sekliai (paviršiumi) pradeda krū- 
minti ir leisti šaknis. Kada rugiai pasė- 
ti į nesuslūgusią dirvą, tai rugiams su- 
dygus ir pradėjus šaknytis bei krūmin- 
ti (kelmuoti), dirva slūgsta, tai yra lei- 
džiasi žemyn. Dirvai suslūgus, rugių 
daigai, kaip ir išplaukia į žemės pavir- 
šių. Daigų šaknelės ir krūminimo maz- 
gas palieka pridengtas plonesniu žemės 
silpniau auga, mažiau krūmina, žiemą 
dažnai sušąla, o sausą pavasarį daug 
daigų dėl sausros visai išdžiūsta. Jeigu 
pavasarį sunkesnėse dirvose šalnos dir- 
vą kilnoja, tai sekliai augantieji rugiai 
labiau iškeliami ir dažniausia pražūva. 
Todėl rugių sėjimas į nesuslūgusią dir- 
vą yra labai pavojingas. 

Po suarimo dirva visai suslūgsta po 
3—4 savaičių. Juo dirva sunkesnė, juo 
ilgiau jai reikia gulėti, kol suslūgsta. 
Lengvos, smėlinės dirvos suslūgsta daug 
greičiau. Dažnai suslūgimui pakanka ir 
2 savaičių. 

Jeigu dėl kokių nors priežasčių 
tenka su arimu susivėluoti, tai arimas 


reikia tuojau sunkiu volu suvoluoti. 
Jeigu volas lengvas, tai ant jo reikia 
pritaisyti skrynia ir pridėti akmenų ir 


žemių. Po suvolavimo reikia arimas tuo- 


„reikia akėti, 


jau suakėti. Juo dirva sunkesnė, juo 
akėjimas yra reikalingesnis, nes dirvą 
apsaugoja nuo išdžiūvimo. Jeigu ištiktų 
smarkus lietus ir ant dirvos pasidarytų 
plutelė, tai kaip tiktai plutelė tiek pra- 
džiūsta, ked pradeda trupėti, tuojau 
nes tada apsaugosime 
dirvą nuo išdžiūvimo. 


Kada geriau sėti? Sėjos laiką 
pasirinkti gana sunku. Jeigu pasėsime 
anksti, tai rugiai ligi žiemos perdaug 
suželia ir žiemą gali nukentėti nuo 
želmenų pelėsių arba gali, kaip žmo- 
nės sako, iššusti. Jeigu pasėti vėlai, tai 
rugiai prieš žiemą nespėja pakankamai 
sukrūminti ir įsišaknyti, todėl pavasarį 
išeina retoki ir derlių duoda nedidelį. 
Jeigu žiema būna besniegė, tai silpni 
rugiai dažnai iššąla. Tinkamiausias sė- 
jos laikas nuo rugsėjo pradžios ligi 
rugsėjo 15—20 dienos. 


Lietuvos vakarinėje, šiaurinėje ir ry- 
tinėje dalyje dažniausiai sėja rugsėjo 
pradžioje, o Lietuvos viduryje ir pie- 
tuose dažniausiai sėja apie rugsėjo 
vidurį. 

Sėjos tankumas. Jeigu sėja 
eilinė mašina, tai į nektarą sėja apie 
150 kg., o jeigu ranka (pakrikiai), tai 
sėja apie 200 kg. Bet sėklos kiekis pa- 
reina nuo sėjos ankstyvumo ir dirvos 
derlingumo. Kada sėjama anksčiau, tai 
galima sėti rečiau. Vėlai sėjant, reikia 
tankiau sėti. 

Derlingose ir gerai įtręštose dirvose 
sėjama rečiau, o mažiau derlingose ir 
sausose dirvose sėjama tankiau. 

Žieminių kviečių auginimas 


Dirva. Kviečiai geriausia dera vidu- 
tinio sunkumo dirvose. Gana dažnai 
gerai uždera ir sunkiose dirvose, kada 
dirva gerai paruošta. 

Lengvesnėse dirvose kviečiai užde- 
rės tiktai drėgnesniais metais arba ka- 
da dirva gerai mėšlu patręšta, arba ka- 
da kviečiai sėjami į dobilienas. Rūgš- 
čios dirvos kviečiams mažai tinka. 

Dirvos paruošimas. Kviečiams 
dirva turi būti gerai paruošta. Juo dir- 
va sunkesnė, juo ir paruošimas turi bū- 
ti geresnis. Dirva turi būti gerai supu- 
rinta, bet ne per daug susmulkinta. 


Rugiams dirva prieš sėja turi būti 
suslūgusi. Kviečiams suslūgimas turi 
mažesnės reikšmės, todėl kviečiams 


prieš sėją naudinga dirvą gerai kultiva- 
toriumi supurinti (sudrapokuoti), ypatin- 


gai, jeigu prieš tai lietus buvo žemę 
suplakęs. 
Patrešimas. Gerus derlius kvie- 


čiai gali duoti tiktai derlingoje dirvoje. 
Didžiausios reikšmės kviečiams turi 
mėšlas, nes jisai sunkesniasias dirvas 
padaro puresnėmis, sulaiko dirvoje dau- 
giau drėgmės ir maisto. Bet mėšlu žie- 
miniams kviečiams reikia patręšti pava- 
sarį arba vasarą, kad ligi sėjos spėtų 
sutręšti. 

Jeigu kviečiams mėšlo neužtenka, 
tai sėjomainoje kviečius reikia sėti po 
dobilų. 

Ar mėšlu kviečiams bus patręšta ar 
ne, vis vien reikia duoti mineralin'ų 
trąšų. Iš mineralinių trąšų kviečiams rei- 
kalingiausios ir geriausia apsimoka azo- 
to trąšos, bet rudenį azoto trąšos da- 
žniausiai nereikalingos. Bet, jeigu kvie- 
čiai silpnai auga ir turi šviesius želme- 
nis, tai naudinga bus ir rudenį duoti 
apie 50 kg. salietros į hektarą. Kada 
žieminiai kviečiai sėjami po miežių, tai 
patrešimas salietra rudenį dažnai būna 
reikalingas. 

Iš fosforo trąšų geriausia tinka kvie- 
čiams zuperis bei supertomasina. | hek- 
tarą duoda 2— 3 maišus. Jeigu į kvie- 
čius pavasarį bus įsėti dobilai, tai nau- 
dinga kviečiams duoti net ir 4 maišus 
zuperio. 

Fosforo trąšos sustiprina kviečių 
įsišaknijima, todėl kviečiai būna atspa- 
resni iššalimui ir iššutimui, tai yra 
aeriau apsaugoja nuo želmenų pelėsių. 
Gausiau patręšti fosforo !rąšomis kvie- 
čiai būna atsparesni išgulimui, brandesni. 

Kalio trąšos kviečiams mažai reika- 
lingos. Kada kviečiams patręšta mėšlu, 
tai kalio trąšų galima visai neduoti. 
Jeigu kviečiai sėjami po miežių, po 
žirnių ir ypatingai po bulvių, tai kvie- 
čiams naudinga bus duoti apie 1 maišą 
kalio druskos. Jeigu kviečiai sėjami po 
gerų dobilų, tai naudinga bus duoti ligi 
2 maišų kalio druskos į hektarą. 

Jeigu į kviečius pavasarį bus įsėja- 
mi dobilai, tai nors kviečiams būtų ir 
mėšlu patręšta, reikia duoti bent 1 mai- 
šą kalio druskos. 

Sėklos paruošimas sėjai, Sė- 
klai galima imti grūdus iš neišgulusių 
kviečių, nes išgulusių (išvirtusių) kvie- 


čių grūdai būna blogiau subrendę, jų 
daigai būna silpnesni ir mažiau ats- 
parūs įvairioms ligoms, ypatingai žel 


menų pelėsiams, nuo kurių kviečiai po 
sniegu pražūva, ir rūdims, nuo kurių 
labai nukenčia vasarą. Išgulusiųjų kvie- 
čių grūdai dažniausiai būna apkrėsti 
želmenų pelėsiais, nuo kurių jau dygs- 
tant dažniausiai numiršta, o jeigu dar 
lieka gyvi, tai dauguma numiršta žie- 
mą ar pavasarį po sniegu. 


Jeigu pasėlyjeę buvo daug kūlėtų 
varpų irnokstant grūdams jausite silkių 
kvapą, tai tokios sėklos geriau bus ne- 
sėti, o nusipirkti sveikos sėklos, kuri 
buvo kontroliuota ir pripažinta tinkama 
sėklai. 

Jeigu kūlių buvo nedaug, tai galima 
sėkla beicuoti „Ziarniku“, kurio galima 
bus gauti didesniuose kooperatyvuose. 
Šitas g ūdų beicavimas ne tik sunaikins 
kūles, bet taip pat sumažins ir iššutimo 
pavojų po sniegu, nes „Ziarnik“ naiki- 
na ir želmenų pelėsius, kurių dažnai 
būna ant grūdų. 


Kad beicas būtų naudingas, reikia 
tiksliai prisilaikyti tų patarimų, kurie 
yra nurodomi prie beicų. Jeigu beicų 
imsite mažiau, tai negelbės, jeigu dau- 


giau, tai gali grūdų daigumą sumažinti 
ir panašiai. 

Jeigu pasėlyje buvo daug sausų 
(dulkančių) kūlių (juodų varpų), kurios 
vėliau nudulkėjo ir paliko tik varpos 
stagaras, tai šitų kūlių beicais negalima 
sunaikinti, Reikia sėklos pirkti. 

Pirkta sėkla negalima svirne išpilti, 
nes apsikrėstų kūlėmis. Pirktoji sėkla 
reikia maišuose laikyti ligi sėjos. Prieš 
sėją sėtuvę reikia gerai išplauti, nes 
joje gali būti kūlių. 

Sėkliniai grūdai reikia gerai išvaly- 
ti, surūšiuoti ir sėti tik didesniuosius 
grūdus, nes mažesnieji turi silpnesnius 
daigus ir dažnai būna apsikrėtę įvairio- 
mis ligomis, ypatingai želmenų pelė- 
siais. 

Sėjos laikas. Pas mus įprasta 
kviečius sėti vėliau, kaip rugius. Bet 
Dotnuvos Selekcijos stoties, bandymų 
patyrimas parodė, kad ankstyvesnės 
sėjos žieminiai kviečiai duoda dides- 
nius derlius, kaip vėlyvesnės. Vilniaus 
krašio bandymo stotyse taip pat anks- 
tyvesnės sėjos kviečiai dažniausiai bū- 
na geresni. Dabar Vilniaus krašte pata- 
ria pirma sėti kviečius, o paskui rugius, 
nes ankstyvesnė sėja kviečiams yra 
naudingesnė, kaip rugiams. Tinkamiau- 
sias sėjos laikas yra rugsėjo pradžia. 

Vertėtų ir mūsų ūkininkams mėgini- 
mui bent dalj kviečių šiemet pasėti 
anksti. 


„Kaip apsaugoti rugius nuo iššutimo 


Šiemet daugelyje vietų rugiai pra- 
žuvo arba labai išretėjo dėl vadinamo 
„iššutimo“. „Iššutimas“ dažniausia įvyk- 
sta tada, kai ant nesušalusios žemės iš- 
krinta sniegas arba kai pavasarį snie- 
gas tirpsta lėtai. Po tirpstančiu sniegu 
pradeda augti grybeliai, vadinami žel- 
menų pelėsiais, kurie rugių želmenis 
sunaikina. 

Šių grybelių būva beveik kiekvie- 
noje dirvoje, Juo dirva drėgnėsnė ar 
vieta žemesnė, juo tėnai grybelio būva 
daugiau, greičiau jo prisidaugina, todėl 
tokiose dirvose rugiai dažniau nukenčia 
nuo želmenų pelėsių. 

Grybeliu gali būti apkrėsti ir grū- 
dai. Kada rugiai auga labai apkrėstoje 
želmenų pelėsiais dirvoje arba kada 
rugiai anksti išgula (išvirsta), tai daž- 
niausiai ir grūdai būna apkrėsti želme- 
nų pelėsiais. Taip pat, kada prieš ru- 
giy piovimą arba rugius nupiovus būna 
sta, tai irgi grūdų dauguma būva ap- 
krėsti želmenų pelėsiais arba būna žel- 
menų pelėsiams neatsparūs. 

Iš pelėsiais apkrėstų grūdų daigas 
pasirodo, bet greitai sunyksta ir todėl 
pasėlys pasidaro retas. Bet pražūva ne 
tiktai daigai iš apkrėstųjų grūdų. Zel- 
menų pelėsių grybelis nuo žuvusiųjų 
daigų eina prie sveikųjų daigų. Jeigu 
tiktai oro sąlygos jam tinkamos, tai 
yra daug drėgmės ir mažai šilumos, 
kaip po tirpstančiu sniegu, tai grybelis 


smarkiai auga ir sunaikina sveikuosius 

daigus. Tokiu būdu rugiai gali visiškai 

pražūti. 

Kaip apsaugoti želmenis nuo 
pelėsių grybelio 

Apsisaugojimui nuo želmenų pelėsių 
grybelio naudingos šios priemonės: 

1) Tinkama rugių veislė. Vie- 
nos rugių veislės želmenų pelėsiams 
yra labiau atsparios, o kitos mažiau. 
Atspariausia yra vietinė, nepagerintoji 
rugių veislė, bet ji mažai derlinga. Ga- 
na atspari želmenų pelėsiams yra Bene- 
kainių rugių veislė, todėl ir patariama 
ši veislė sėti. Be to ši veislė savo der- 
lingumu dažnai prilygsta užsieninių 
veislių derlingumui. Mažiau atsparios 
želmenų pelėsiams yra užsieninės vei- 
slės, pavyzdžiui: Riumkerio, Petkuso, 
Šampaniniai ir kiti. 

2) Sveika sėkla. Sėklai nepatar- 
tina imti rugius iš tų plotų, kurie šie- 
met buvo nukentėję nuo želmenų pe- 
lėsių, nes jų grūdai jau gali būti ap- 
krėsti grybeliu. Taip pat nepatartina 
imti sėkla iš labai išgulusių (išvirtusių) 
rugių. Lab'ausiai nuo želmenų pelėsių 
šiemet nukentėjo rugiai sunkiosiose že- 
mėse. - 

3) Kaip pažinti sėklos svei- 
kumą? Ar grūdai želimenų pelėsiais 
yra apkrėsti ar ne, pažinti gana sunku, 
Jeigu rugių grūdai turi rausvų vietų, 
tai dažniausiai tie grūdai būva apkrėsti 
želmenų pelėsiais, 

Lengviau pažinti grūdų sveikumą 
daiginimu. Jeigu grūdus padėti smė- 
lyje arba dar geriau degtos plytos 
smulkiuose kaip smėlis trupinėliuose, 
3—4 cm gilumoje, tai sveikų grūdų 
daigai išlenda į viršų, o apkrėstų žel- 
menų pelėsiais daigai smėlyje susiraito 
ir į viršų nepajėgia išlysti. Geriausia 
šį kontrolės darbą gali atlikti „Sėklų 
kontrolės stotis“ Vilniuje. Todėl kas 
nori gauti sėklos sveikumo pažymėjimą, 
tai reikia siųsti į „Sėklų kontrolės sto- 
tį“. Už pažymėjimą reikia mokėti. 


4) Sėklos beicavimas. Visai svei- 
kos sėklos dažniausiai nebūna. Kad su- 
naikinus grybelį, kuris būna ant grūdų 
ar pačiuose grūduose ir taip pat, kad 
padarius jaunus daigus atsparesniais 
želmenų pelėsiams, reikia sėkla bei- 
cuoti, tai yra sumaišyti su sausais ar 
vandenyje ištirpintais vaistais. Dažniau- 
siai vartoja „Ziarniką“ ir „Uspuluną“. 
Kaip reikia tais vaistais naudotis, būna 
aprašyta prie vaistų. 

5) Sėjos laikas ir tankumas. 
Reikia sėti neperdaug anksti, kad ru- 
giai ligi žiemos neperdaug suželtų, nes 
po dideliais želmenimis žemė nesušąla, 


o iškritus sniegui pradeda augti žel- 
menų pelėsiai. Taip pat negeras ir per- 
tankus pasėlys. Sėja eiline mašina ge- 
riau apsaugoja rugius nuo grybelio, 
negu sėja pakrikai. 


Jeigu dėl šilto ir lietingo rudens 
rugių želmenys užaugtų dideli, tai rei- 
kia juos arba apganyti arba nupiauti. 
Kada žemė sausa, tai geriau būra ap- 
ganyti. 

6) Patręšimas. Azoto trąša ir 
mėšlas rugius padaro palankesnius li- 
gai, o fosforo ir kalio trąšos — padaro 
atsparesniais ligai. Jeigu rugiams buvo 
gerai patręšta mėšlu, tai būtinai reikia 
prieš sėją į hektarą duoti 2—3 maišus 
zuperio. Jeigu buvo aparti rugiams 
kaipo žalia trąša geri lubinai, tai reikia 
duoti zuperio arba supertomasino 2 — 
3 maišai ir kalio druskos 1—2 maišai. 

Salietra galima patręšti tiktai tada, 
kada rugiai negavo nei mėšlo, nei ža- 
lios trąšos arba auga labai silpnai ir 
turi gelsvus lapus. 

Salietra naudingiausia bus patręšti 
pavasarį. 


Agr. Jonas Kriščiūnas. 


Mineralinės trąšos žiemkenčiams 


Dabar mūsų krašte ūkininkai per- 
kasi tik trijų rūšių mineralines trąšas: 
superį (superfosfatą), supertomasiną ir 
azotniaką. Žieminiams javams azotnia- 
kas dažniausiai vartojamas mišinio 
formoje su supertomasina. Vadinama 
azotniakuota supertomasina turi 129/4 
fosforo rūgšties ir 99/, azoto. Toks fos- 
foro ir azoto santykis yra tinkamiau- 
sias augalams. 


Iki šių metų buvo galima pirkti 
dvejopos supertomasinos — 169/5 ir 
329/5 fosforo rūgšties stiprumo. Bet 
šiemet 16?/, supertomasina jau visiškai 
negaminama, o gaminama tik 30?/4, nes 
pastaroji ūkininkui pigiau atseina: pi- 
gesnis atvežimas ir mažiau maišų. 

Seniausiai mūsų krašte vartojama 
fosforinė trąša yra superfosfatas (supe- 
ris). Jis yra 169/4 ir 189/, fosforo rūg- 
šties stiprumo. Zinoma, visada geriau 
išsimoka pirkti aukštesnio nuošimčio 
superfosfatą, nes pigiau atseina jo at- 
vežimas, skaitant 1 fosforo rūgšties ką. 

Superfosfatas yra labai gera fosfo- 
rinė trąša, bet turi daug sieros rūgšties 
ir lengvose žemėse gali būti vandens 
išplaujama, nes lengvai tirpsta. Todėl 
superfosfatas yra nepavaduojama trąša 
žieminiams javams sunkesnėse žemėse, 
kur yra pakankamai kalkių. Kalkių yra 
visur ten, kur gerai auga dobilai ir kiti 
ankštiniai augalai superfosfatas netinka 
sėti rūgščiose dirvose, nes jis dar dau- 


giau rūgšties prideda — moliuose ir 
priemoliuose. Kadangi superis greit 
tirpsta žemėje, tai jį galima išbarstyti 


dirvoje kartu su rugių sėja ir gerai 
jakėti, 


Supertomasina dabar vartojama vie- 
toje tomamilčių. Tai yra labai gera fos- 
forinė trąša, kuri gali pavaduoti super- 
fosfatą, o geriausiai tinka ten, kur su- 
perfosfatas netinka: rūgščiose, lengvose 
ir lengvai išplaunamose žemėse. Super- 
tomasina turi 309/, fosforo rūgšties ir 
429/, kalciaus degonies. Todėl yra šar- 
minės reakcijos ir rūgščiose dirvose 
naikina (neutralizuoja) rūgštis. Rūgščio- 
se dirvose tirpsta greit ir veikia geriau 
už superfosfatą, o nerūgščiose dirvose 
tirpsta ir veikia kiek lėčiau nei super- 
fosfatas. Supertomasina reikia išsėti 
keletą dienų iki 1 savaitės laiko ank- 
sčiau prieš javų sėją, kad galėtų ge- 
riau ištirpti ir veikti. 

Supertomasina blogiau veikia daug 


kalkių turinčiose dirvose ir labai 
ščiose dirvose. 

Išbarsčius supertomasina dirvon, rei- 
kia ją tuojau gerai priakėti. 

Azotniakas yra geriausia azotinė 
trąša žieminiams javams, o ypač tose 
žemėse, kur kitos trąšos gali būti leng- 
vai išplaunamos arba kur yra daug 
rūgščių. Tačiau azotniakas blogai vei- 
kia labai išalintose, šlapiose ir durpi- 
nėse žemėse, kur bakterijų veikimas 
yra apmiręs. Tirpsta azoiniakas už kitas 
azotines trąšas lėčiau, bet už tai reikia 
išbarstyti dirvon keletą dienų iki vie- 
nos savaitės prieš javų sėją ir tuojau 
gerai įakėti, nes labai dulksta. 

Dabar azotniakas gaminamas ke- 
tveriopo stiprumo: aliejuotas 15,59/; ir 
21,59/; azoto, ne aliejuotas 24°/ ir gra- 
nuluotas (grėdinės formos) 259/4 azoto. 


Rugščiose žemėse vietoje azotniako 
gerai veikia žymiai pigesnės azotinės 
trąšos — vapnamonas ir galima vartoti 
sieros rūgšties amonis (siarczan amonu). 


Tose dirvose, kur yra reikalingas 
patręšimas fosforu ir azotu, patariama 
vartoti azotniakuotą superto masiną. Ją 
reikia išbarstyti panašiai kaip azotnia- 
ką — 1 savaite prieš rugių sėją ir 
tuojau jakėti. 


rūg- 


Rugiams ar kviečiams po gerų do- 
bilų ar lubino gali pakakti tik vienos 
kurios fosforinės trąšos-superfosfato ar 
supertomasinos. Kitose dirvose, kur 
neduodama mėšlo, gariau duoti fosfo- 
rinių ir azotinių trašų kartu. Tinkamiau- 
sia tam yra kombinuota trąša — azot- 
niakuota supertomasina. 


Kiek kurių trąšų reikia išbarstyti 
į 1 ha, ūkininkai patys gali geriau ži- 
noti savo žemės reikalavimus. Ir čia 
rodosi nėra visai pavojaus, kad ūkinin- 
kai duotų trąšų perdaug, bet priešingai, 
visada jų duodama permaža. 

Apskritai tenka pasakyti, kad bet 
kokios mineralinės trąšos labai gerai 
veikia gerai įdirbtoje ir geroje kultū- 
roje esančioje žemėje ir priešingai, 
blogai veikia ir neišsimoka blogai dir- 
bamoje, užleistoje žemėje. Taigi geras 
trąšų veikimas ir išsimokėjimas pirmu- 
čiausia pareina to, kaip žemė yra dir- 
bama. Agr. M. Cibiras. 


Linų mirkymas 


(Pradžią žiūr nr. 14). 


Linus klcjėjant retai tepavyksta gauti 
gerą pluoštą, nes klojėjimas labiausiai 
pareina nuo oro sąlygų. Linus mirkant 


daug dažniau pavyksta gauti geras 
pluoštas. Be to, mirkymo laikas yra 
daug trumpesnis, negu klojėjimo. Ta- 


čiau linų mirkymas reikalauja daugiau 
darbo ir prityrimo, negu jų klojimas. 
Mirkymo pasisekimas labiausiai pareina 
nuo vandens. 

Linams mirkyti vanduo turi būti 
minkštas ir švarus. Jeigu vandenyje yra 


daug kalkių ir geležies junginių, tai jis 
linams mirkyti visai netinka. Nuo kal- 
kių pluoštas pasidaro šiurkštus, o nuo 
geležies junginių esti rudas, dėmėtas. 
Tos dėmės nepranyksta ir baltinant 
siūlus bei audeklus. Šaltiniuotų vietų 
ir šaltinių vanduo irgi netinka linams 
mirkyti, nes esti peršaltas ir kietas. Dur- 
pynų arba mauruotų duobelių vanduo 
irgi netinka, nes išmirkyti linai duoda 
dėmetą pluoštą. 
Geriausia linai 


mirksta iškastose 


„UKININKAS 


kiek slėsnesnėse vietose linmarkose, ku- 
rių podirvis esti pilkas arba melsvas 
molis, šlynas. Jeigu tokių vietų nėra, 
linmarkas galima įrengti ir raudoname 
molyje. Bet šiuo atveju būtinai reika- 
linga bent linmarkos dugnas išplukti 
pilku moliu. Taigi linmarkų įrengimas 
blogesnėse žemėse yra gana sunkus ir 
brangus. (Apie linmarkų irengimą žiūr. 
„Ūkininko“ 7 nr. 51 pusl.). 

Linams linmarkose blogai mirks- 
tant, vartojama įvairios priemonės, kad 
vanduo pagerėtų ir linai tinkamiau 
mirktų. Tam tikslui pavasarį ar vasarą, 
prieš linų merkimą, į linmarkas deda- 
mas arklių ar galvijų mėšlas, pilamos 
srutos, dedamos kadugių ar alksnių ša- 
kos, beriami pelenai. tomamilčiai, o kar- 
tais ir net žibalas. Nūo šių priedų van- 
duo pasidaro minkštesnis, nusėda kai 
kurie blogi junginiai ir susidaro geres- 
nės sąlygos vandenyje veistis naudin- 
goms bakterijoms. Belgų ūkininkai į 
linmarkas pataria įdėti dobilų lapų ar 


šieno. Nuo to gaunamas gražesnis 
pluoštas. 
Linmarkoje tą patį rudenį linus 


merkti galima tiktai vieną kartą. Mir- 
kytame vandenyje atsiranda daug rūgš- 
čių, ir, merkiant antra kartą, susitrukdo 
bakterijų veikimas ir linų mirkimas. 
Pluoštas gaunamas daug menkesnis. 
Du kartu galima merkti tik tuo atveju, 
jeigu vanduo linmarkoje natūraliu būdu 
pasikeičia. Todėl norint toje pačioje 
linmarkoje tą patį rudenį linus pamerkti 
antrą kartą, vandenį būtinai reikia pa- 
keisti. 

Linų pluoštas yra prisiklijavęs prie 
stiebo, prie medienos. Linus mirkant 
bakterijos tuos klijus ištirpdo ir pluoš- 
tas atsiklijuoja, o vėliau jis dar suskyla 
į pundelius ir atskirus siūlelius, skaidv- 
las. Taigi svarbiausia darbą atlieka bak- 
terijos. Juo jų vandenyje daugiau, juo 
linai išmirksta greičiau ir geriau. Bak- 
terijos geriausiai veisiasi šiltame van- 
denvie. kurio temperatūra yra apie 
30* C. Šiltesnis vanduo bakterijų veisi- 
mąsi susilpnina. Tokiu būdu linams 
mirkti geriausia vandens temperatūra 
yra 30—359 C. Tokiame vandenyje linai 
išmirksta per 2 -3 paras. Temberatū- 
rai nukritus linų mirkimas užsitęsia. 
Esant 70 C linai visai nustoią mirkę ir 
pradeda pūti. Esant 14—159 C išmirksta 
per 7—10 dienų. 

Džiovinti linai mirksta 2—3 kartus 
ilgiau, neguli žali, nedžiovinti. Todėl 
norint linus mirkyti tą patį rudenį, jie 
reikia nedžiovinti. Jeigu, linus nurovus, 
galima suspėti pamerkti rugpiūčio mė- 
nesį ar rugsėjo pradžioje tai geriausia 
mirkyti tą patį rudenį. Tačiau vėliau 
nurautus linus geriau išdžiovinti ir mir- 
kyti kitą vasarą, kai vanduo esti šil- 
tesnis. 

Skirtingose sąlygose augusius ir ne- 
vienodus linus reikia merkti atskirai. 
Markoje linus geriausia sustatyti sta- 
čius, šaknimis žemyn. Drūtgaliai iš- 
mirksta greičiau, negu viršūnės, o mar- 
kos dugne vanduo šaltesnis, negu pa- 
viršiuje, todėl dugne mirkimas vyksta 
daug lėčiau. Tokiu būdu kartu išmirk- 
sta drūtgaliai ir viršūnės. Stačius linus 


merkti patogu tên, kur vanduo galima 
išleisti: vandenį išleidus, linai sustato- 
mi, prislėgiami ir įleidžiamas vanduo. 
Jeigu vandens išleisti ir vėl prileisti 
negalime, tada linai Įleidžiami į van- 
denį ir apslėgiami. Dėžės viršum turi 
būti vandens apie 20 cm. Taip linmar- 
kos dugno ir dėžės irgi turi būti nema- 
žas tarpas, kad galėtų vanduo vaik- 
ščioti, 

Norint išmirkyti 1 ką džiovintų linų, 
reikia apie 20 —- 25 ką (litrų) vandens. 
Jeigu markos gilumas apie 1!/> metro, 
tai į 1 kvadratinį metrą linmarkos dug- 
no ploto galima sumerkti 60 — 75 ką 
linų. Žalių linų galima sumerkti apie 
2 kartus daugiau (vadinasi, J m? 120— 
150 kg). Mirkant didesnius kiekius, linai 
mirksta ilgiau ir gaunamas menkesnis 
pluoštas (atsiranda rūgščių perteklius, 
sumažėja bakterijų veikla). 

Turint linmarkas su keičiamu van- 
deniu, labai naudinga mirkimo metu 
vanduo pakeisti. Pradedamas keisti 4 
dieną linus sumerkus ir keičiama kas- 
dieną apie Y/5 dalis vandens taip, kad 
iki linai išmirks visas vanduo pasikeistų. 
Geriausia vanduo nuleisti ir patiekti iš 


markos apačios. Keičiant vandenį suda- 
romos geresnės mirkimo sąlygos. Kei- 
čiant pergreit išsiplauna riebalinės me- 
džiagos ir pluoštas neblizga, esti 
lengvas. 

Po dienos, kitos sumerkti linai pra 
deda kilti. Reikia juos patikrinti ir išsi 
kėlusius apslėgti. 


Išmirkę linsi pradeda skesti, o van- 
duo dvokia. Norint patikrinti, ar gerai 
išmirkę, reikia iš įvairių linmarkos vietų 
paimti po stiebą ir bandyti laužti. Iš- 
mirkę linai lūžta su braškėjimu, < ne- 
išmirkę sulinksta. Išmirkusius linų pluo- 
štas lengvai skiriasi iki viršūnių. Iš- 
piovus išmirkusio stiebo apie 5 cm 
gabalėlį, pluoštas nusimauna kaip dū- 
delė. norint visai tikrai sužinoti, ar iš- 
mirkę reikia iš įvairių vietų paimti pa- 
vyzdžius, išdžiovinti, išminti ir išbrukti. 
Gerai išmirkę linai lengvai m'nasi ir 
brukasi. 

Išmirkusius linus reikia tuojau iš lin- 
markos ištraukti ir sustatyti: drūtgalius 
praskėtus ir viršūnes surėmus. Apdžiū- 
vusius linus reikia papurtyti ir apsukti, 
kad juos vienodai saulė išbaltintų. 


Jaunos vištos ganyklose ir ražienose 


Vištų dėslumas žiemos metu daug 
pareina nuo to, kaip jos buvo augina- 
mos. Norėdami išauginti stiprias, svei- 
kas ir pašarą gerai virškinančias viš- 
tas, joms turime sudaryti patogias są- 
lygas augimo metu. Geriausia, kas ga- 
lima sugalvoti kaimo sąlygose,—tai ga- 
nykla ir ražienos. Kiek ten smulkių 
vabzdžių ir grūdų, kurie šiaip jau ūkiš- 
kos vertės neturi, o tuo tarpu vištos 
juos tiksliausiai sunaudoja, Vabzdžiai, 
lervos ir kitokie laukų gyviai tai geriau- 
sias vištų baltymingas pašaras, kuris 
beveik nieku nepavaduojamas; o kas 
svarbiausia, kad tas pašaras nieko ne- 
kaštuoja. Kiekvienas ūkininkas, kuris 
tik laiko vištų pulkelį, kiek išgalėda- 
mas, turėtų išnaudoti savo ganyklas ir 
ražienas. Maža to, kad paukščiai lau- 
kuose randa pašaro, bet gal dar svar- 
biau tas, kad jie ten turi progos daug 
bėgioti, grynu oru kvepuoti ir dė) to 
išauga stiprūs, sveiki ir linksmi. Ga- 
nykloje ir ražienose jaunos vištos t'ek 
užsigrūdina, kad palieka atsparesnės li- 
goms ir ypatingai oro permainoms, kas 
žiemos metu labai svarbu, Gamtos są- 
lygose išaugusios vištos būva žymiai 
dėslesnės. 


Nors ganyklos ir ražienos vištoms 
labai reikšmingos, bet jų ten išlaiky- 
mas mums dar neįprastas; mes gal dar 
permažai tą reikalą sau išsiaiškiname. 
Kai kam gali atrodyti kad vištos sumina 
ganyklos žolę, ją užteršia. Tikrumoje 
yra kitaip. Vištos yra tiek lengvos, kad 
žolės suminti negali: vištų išmatos pa- 
lieka nepastebimos. Tuo tarpu vištos 
ir ganyklose išrenka nemažai augalų 


gadintojų; jos net išdrasko karvių ir 
arklių išmatas, ten ieškodamos vabz- 
džių ir sliekų. 

Didžiausia kliūtis, dėl kurios vištos 
nepatenka į ganyklas ir ražienas tai 
stoka kilnojamo namelio, kuriame viš- 
tos galėtų nakvoti ir slėptis blogo oro 
metu. Tuo tarpu kilnojamo tvartuko 
reikalas nėra taip jau sudėtingas. Tvar- 
tukas turi būti tik lengvas ir sandarus, 
o ypatingo patvarumo iš jo nereikalau- 
jama. 50 čiai jauniklių vištų užtenka 
tvartuko 130 x 200 centimetų dydžio. 

Toks tvartukas gali būti pastatytas 
iš plonų rėmų ir apmuštas maišais. 
Langelių nereikia. Užtenka langelio 
angą uždengti šviesiu vielos tinklu. Vi- 
duje išilgai daromos laktos su kartiniu 
30 cm atstume viena nuo kitos. Be to, 
žinoma, prie tvartuko turi būti girdykla 
ir lesalinė. 

Tvartukai gali būti rengiami ant se- 
nų rogių, bet lengviau pervežami ant 
ratų. Nėra abejonės, kad beveik kiek- 
viename vkyje susiras senos ašys ir 


ratai. 
Ganykloje laikomas vištas rytais 
reikia paleisti kiek galima anksčiau, 


nes tuo metu vabzdžiai iš nakties tė- 
bėra sustingę ir lengvai pagaunami,. 
Kas rytas išmatos reikia pašalinti, o grin- 
dis išberti smėliu. 

Skaitykite Ūkiškas knygas bei 


laikraščius ir mokykitės pavyz- 
dingai ūŪūkininkauti, 

Sodo vaisių puvinys 

Kasmet nuo puvinio žūva didelė 
vaisių derliaus dalis. Panašiai sergan- 
čių obuolių ir kriaušių kiekvienas esa- 
me daug matę. Pradžioje įpuvimo dė- 
mės esti nedidelės, bet vėliau jos di- 
dėja ir apima visą vaisių. Puviniu ser- 
gančių vaisių paviršiuje atsiranda rusvi 
spuogai — tai sporų lizdai, kurie auga 
vienas prie kito ratais aplink anksčiau 
atsiradusius. Šiuose spuoguose pribren- 
dusios sporos tuojau apkrečia kitus, 
visai sveikus vaisius. Štai kodėl jau- 
nieji ūkininkai gerai darys kiekviena 
proga surinkdami puviniu apkrėstus 
vaisius. Rinkti reikia ne tik žemėn nu- 
kritusius supuvėlius, bet ir tuos vai- 
sius, kurie dar medžiuose kabodami 
pradeda gesti. Visai supuvusius vaisius, 
o taip pat apgedusių vaisių išpiausty- 
tus puvėsius negalima bet kur numesti 
pašalin arba kiaulėms sušerti, bet rei- 
kia giliau užkasti į žemę. | kompostą 
dėti taip pat nepatariama. 


Sukirmiję vaisiai 

Vaisių kirmijimo kaltininkas — vai- 
sėdis. Vaisėdžio drugeliai pavasarį deda 
savo kiaušinėlius į jau užmegstus vai- 
sius, iš kurių išsiritę vikšreliai įsigrau- 
žia į obuolius ir kriaušes ir taip juos 
gadina. Dabar vaisėdžio vikšrų pagraužti 
vaisiai pirmieji krinta žemėn. Su vai- 
siais nukrinta ir juose pasislėpę vikšrai, 
Taigi yra gera proga juos sunaikinti. 
Tačiau iš nukritusių vaisių vikšrai greit 
pabėga. Taigi reikia stengtis kiek gali- 
ma anksčiau nukritusius vaisius surinkti. 
Geriausia žemėn nukritusius, sukirmiju- 
sius vaisius rinkti kiekvieną rytą. Tokius 
vaisius surinkus, reikia juos pamerkti 
į vandenį, kad pasislėpę vikšrai priger- 
tų. Obuolius, išpiausčius sukirmijusias 
vietas, galima sunaudoti košei bei kom- 
potui virti. Jokiu būdu negalima, kaip 
dažnai daroma, apgraužtą vaisiaus ker- 
pę su čia pasislėpusiu vikšrelių mesti 
sode ar šiaip jau netinkamon vieton. 
Kas dabar daugiau sukirmijusių vaisių 
surinks, tam mažiau vaisėdis padarys 
žalos kitais metais, .', m T k 


Kopūstų kirmėlės“ =- 77 
Daugely vietų kopūstus smarkiai 
puola kopūstų kirmėlės. Šiuo laiku jų 
esama bent dviejų rūšių. Vienos jų žal- 
svos su juodais taškiukais, kiek plaukuo- 


tos — tai baltuko kopūstinio vikšrai, 
kitos — žalios, blizgančios — pelėd- 
galvio — kopūstinio vikšrai. Baltuko 
kopūstinio vikšrai graužia lapus ir 


daro juose skyles, pelėdgalvio—tiesiog 
graužiasi į kopūsto galvą, o paviršiuje 
palieka žalios spalvos išmatas, kurios 
dar labiau kopūstus gadina, pūdydamos 
kopūstų galvas. Abiejų rūšių kirmėlės 
išsirita iš kiaušinėlių, kuriuos padeda 
jų drugiai kopūstų lapų apačioje, Todėl 
geriausia priemonė — rinkti ir sutrinti 
kiaušinėlius, kas gali, patariama sutrinti 
Ir pačias kirmėles. Be to, į kopūstų 


daržą reikia leisti vištas, antis, nors 
antys nuo didelio kirmėlių kiekio gali 
susirgti. Kaip antrinės kovos priemonės 
vartotinos šios. Anksti ry!ą, kol yra ra- 
sa, ant kirmėlių užpultų kopūstų reikia 
pabarstyti pelenų, galima pusiau su 
suodžiais. Taip pat padeda barstymas 
zuperiu. Pagaliau galima taškyti valg. 
druskos ir kalkių skiediniu. Kibirui van- 
dens 200 g valg. druskos ir 300 g kalkių. 
Galima bandyti taškyti 1°/ acto skiediniu. 
Pamidorų puvinys 
Sergantieji pamidorai atrodo, tary“ 
tum, nuo didelės šalnos nukentėję. La- 
pai paruduoja, juosta ir pradeda pūti. 
Ant vaisių atsiranda puvimo žymės — 
dėmės. Ypač vaisiai pūva tų pamidorų, 
kurie pasodinti arčiau bulvių. Manoma, 
kad labiau puviniu užsikrečia nuo bul- 
vių, kurios taip pat linkusios panašia 
liga — „maru“ sirgti. Pamidorų puvi- 
nys ypač būtų pavojingas, jei būtų lie- 
tingas oras. Mat, drėgnu laiku liga la- 
biau plečiasi ir apkrečia vis daugiau 
sveikųjų pamidorų. Su šita liga kovoti 
geriausia ~- rinkti iš daržo visus supu- 
vusius ir pradėjusius pūti vaisius. Jei 
juos paliktume čia pat prie kitų pami- 
dorų, galime turėti didelių nuostolių, 
nes užsikrėtusių vaisių pagydyti nebe- 
galima. Ligotų pamidorų negalima bet 
kur numesti. Būtinai reikia supuvėlius 
užkasti į žemę Visai negalima gabenti 
į komposto krūvą. Pradžioje, kol apši- 
krėtusių pamidorų nedaug, ir apskritai, 
norint geriau nuo ligos apsisaugoti, pa- 
tariama pamidorus nupurkšti 19/, Bordo 
skiediniu. 
Agurkų liga 
Dažnai pasitaikanti agurkų liga—tai 
agurkų lapų deguliai. Ant agurkų bei 
kitų agurkinių daržovių: kurbių, melio- 
nų lapų atsiranda gelsvos dėmės, ku- 
rios vėliau apsitraukia rožinės spalvos 
sluoksniu. Labiausiai pavojinga, kai liga 
persimeta ant agurkų vaisių. Pradžioje 
ant vaisių matoma rudos įspaustos dė- 
mės, kurios vėliau didėja ir pagaliau 
agurkas pradeda pūti. Liga labai už- 
krečiama. Vėjas ir vabzdžiai išnešioja 
ligą ant sveikų augalų ir tuo būdu ji 
plinta. Kovoti su ja yra nelengva. Pir- 
miausia reikia pašalinti apkrėstus aaur- 
kus, o ton vieton paberti kalkių. Kiek 
anksčiau aalima buvo apipurkšti Bordo 
skiediniu 10/, stiprumo. Kitais metais 
tą vietą agurkų sodinti nebegalima. 
Ba to, niekada nepalikite agurkų sėklai 
tame darže, kuriame agurkai sirgo. 
Daugiau džiaugsmo 
(Gyvename įdomius laikus. Iš mūsų 
daug ko reikalaujama: jūs būkite darbštūs, 
būkite geri tėvynės, savo krašto mylė- 
tojai, būkite pavyzdingi ūkininkaičiai ir t.t. 
Dar vienas pageidavimas—būkite visa- 
dos giedrios nuotaikos. Per gyvenimą 
reikia eiti su šypsena. Tokiems visados 
sekasi ir jie laimi. Zvelkime j savo kas- 
dieninį gyvenimą. Kur mes bebūsime: ar 
arsim purią dirvą, ar piausim kvepiantį 


dobilą, ar dalyvausim gegužinėj, ar su- 
sirinkime, visada ir visur turi mus lydėti 
giedri nuotaika, Gerai nusiteikęs žmogus 
yra visų mylimas, visur pageidaujamas, 
Gera nuotaika palaiko žmoguje energi- 
ją visokiose gyvenimo aplinkybėse, Dau- 
giau linksmumo, reiškia daugiau gyvy- 
bės, daugiau laimės ir daugiau pasise- 
kimo. „Kas moka palaikyti savyje giedrią 
nuotaiką, tas turi neįkainuojamas dvasios 
vertybes, nes giedri dvasia išveja lauk 
visokias abejones ir priduoda jėgų gyve- 
nimo kovoje“, — sako W. Humkrestas. 

Mokėkime jaustis laimingi paprasčiau- 
siose gyvenimo aplinkybėse. Dievo pa- 
saulis pilnas gražių ir įdomių dalykų, tik 
matykime ir girdėkime gamtos balsą. 
Mums turėtų kiti pavydėti; mūsų visas 
pasaulis: mūsų saulutė, mūsų žydrasis 
dangus, mūsų žalios lankos ir ošiantieji 
miškai, mūsų skaidrieji vandenys... Tik 
mokėkime džiaugtis ir naudotis Dievo 
gerybėmis. Mums džiaugiantis ir linksmi- 
nantis, juokiasi pati gamta; oras esti 
švelnus, dangus giedresnis, žemė der- 
lingesnė, medžiai gražiai žaliuoja, paukš- 
čiai linksmiau čiulba, saulė, mėnuo ir 
žvaigždės gražiau šviečia. 

Daugelis žmonių mano, kad džiaugs- 
mo gyvenime nėra todėl, jog reikia dirbti, 
atlikti pareigas, turėti nemalonumų, jau- 
sti tam tikrą atsakomybę. Klysta vargšai! 
Pats darbas turi suteikti mums džiaugs- 
mą. Pamėgink įsivaizduoti jaunuolį su 
plieno dalgiu tvirtoje rankoje, rugių bare 
susiraukusį lyg devynios petny čios, arba 
lankoje žalio šieno grėbėjėlę nuliūdusią. 
Sunku. Tokiems galima pareikšti tik nuo- 
širdžią užuojautą ir paraginti, kad eitų 
ilsėtis. Nelinksmas žmogus yra ligotas. 
Nusiminimas apkartina visą gyvenimą, 
užtemdo jo grožį ir be laiko žmogų pa- 
sendina. Mums jauniems gėda yra liūd- 
nu veidu vaikščioti ir aplink save nusi- 
minimo, liūdesio ir prislėgimo nuotaiką 
skleisti. Bailios mintys, bailūs sviravi- 
mai, moteriški verkšlenimai ir skundai 
nepašalins varao ir tavęs neišlaisvins. 

„Laimė yra žmogaus prigimtoji tei- 
sė, o juokas yra sveikatos ženklas“ — 
sako Mardenas. 

Skaidrus nuoširdus juokas ir links- 
mumas yra geriausi jaunatvės papuo- 
šalai. Mielai juoktis ir linksmam būti 
sveikam žmogui yra tiek pat reikalinga, 
kiek ir kvėpavimas. Viskas, kas mus 
pralinksmina ir teikia džiaugsmo, gai- 
vinančiai veikia kūną ir sielą. Mes jau- 
nieji turėtume kiekvieną dieną būti 
linksmi — tai lyg kokia mūsų pareiga. 
Naikinkime vergiškumo žymę, kad mūsų 
tėveliai negalėjo smarkiau žodžio ištarti, 
negalėjo užtraukti lietuviškos sutarti- 
nės— bijojo persekiotojų nagaikos. Lai- 
kai pasikeitė. Tad gaivinkime lietuvišką 
dainą, lai skamba ji po plačiuosius laukus, 
lai plaukia jos aidas šilų viršūnėmis, tegu 
žino, tegu girdi visi, kad jaunieji nebijo 
darbo,nebijo nuovargio, kad jie moka ne 
tik dirbti, bet ir gražiai, padoriai pasi- 
linksminti, Br. 

KI. Po tėvo mirties 1905 m. mudu 
su broliu paveldėjom tėvo ūkį. 1908 m. 
brolis išvažiavo Amerikon ir iki šiol ten 
gyvena, o tėvo paliktą ūkj aš valdau. 
Komasuojant mūsųžkaimą, 1929 m. tą 
ūkį aš užrašiau savo ir brolio vardu. 
Dabar tą ūkį norėčiau testamentu už- 
rašyti savo brolėnaitei ir tuo tikslu pra- 
šau patarti, kokiu būdu turiu gauti nuo- 
savybės dokumentą. kad po mano mir- 
ties kiti giminės neturėtų prie tos žemės 
pretenzijų ir nenugriautų mano testa- 
mento. Rašiau broliui laišką ir prašiau jo 
įgaliojimo, bet jis nežino, kaip jį galima 
parašyti ir kur tvirtinti. Kaiminka. 

Ats. Šį bylą galima išspręsti trejo- 
pai. Galima be jokių nuosavybės doku- 
mentų ir brolio įgaliavimų surašyti pas 
notarą testamentą, kuriuo visą ūkį už- 
rašysite brolėnaitei. Toks testamentas, 
jums mirus, galios ir, jeigu kiti gimi- 
nės neiškels brolenaitei bylos, ji galės 
valdyti tą ūkį kaip tikra jo savininkė. 
Jeigu gi bus iškelta byla, tai tada bro- 
lėnaitė galės gintis tuo argumentu, kad 
tamsta buvai įgijus per įsisenėjimą to 
ūkio nuosavybę ir todėl teisėtai galėjai 
užrašyti jį kam norėjai. Norint gi pa- 
lengvinti brolėnaitei to ūkio įsigijimą, 
galima dabar paduoti bylą teisman, kad 
pripažintų tamstai tos žemės nuosa- 
vybę per įsisenėjimą. O tada, remiantis 
teismo sprendimu, galima parašyti te- 
stamentą. Mūsų nuomone šis būdas yra 
geriausias ir tamstos brolėnaitei nau- 
dingiausias. Toji aplinkybė, kad per 
komasaciją žemė buvo užrašyta ir bro- 
lio vardu, teismui neturės jokios reik- 
šmės. Svarbu, kad tamsta turėtum liu- 
dininkų, kurie paliudytų, jog nuo 
1908 m. visą ūkį tamsta valdai kaip 
savininkė ir broliui nemokėjai jokios 
nuomos. Šitai bylai naudingas būtų ad- 
vokatas. Yra dar ir trečias būdas. Gali 
tamsta išimti iš valsčiaus pažymėjimą, 
iš kurio matytųsi, kad tamstos broliui 
priklauso 3 dešimtinės žemės. Tokį pa- 
žymėjimą reikia nusiųsti broliui Ame- 
rikon, kad ten patvirtintų tą pažymėji- 
mą Lenkijos Konsulate ar Atstovybėje. 
Remiantis tokiu patvirtintu pažymėjimu 
brolis gali surašyti pas kuri nors Ame- 
rikos notarą dovanojimo aktą, kuriuo 
visą pažymėjime išvardintą turtą tam- 
stai užrašys. Šitą aktą brolis turės tam- 
stai atsiųsti, ir tamsta tapsi tos ūkio 
dalies savininkė, o tada galėsi tą ūkį 
kam nors testamente užrašyti. Sis bū- 
das yra tuo pavojingas, kad brolis, ga- 
vęs valsčiaus pažymėjimą, galės dova- 
nojimo akto nerašyti, o tada negalima 
bus ir įsisenėjimo keliu įgyti tos žemės 
nuosavybės, nes pati būsite pripaži- 
nusi, kad to ūkio dalis priklauso bro- 
liui. Be to, nežinia, ar brolis norės da- 
ryti išlaidas, susijusias su dovanojimo 
aktu 


KI. Tėvas mirė 1902 m. Nuo to 
laiko valdau tėvo paliktą ūkį drauge su 
trimis seserimis, Šiais metais, skirstant 


"mūsų kaimą viensėdžiais, noriu nuo se- 


serų atsiskirti. Kokia ūkio dalis pri- 
klauso man ir seserims? Be to, ar ga- 
lėsiu nuo seserų atsiskirti, joms nesu- 
tinkant. „Aido“ Skaitytojas. 


Ats. Pagal dabar galiojančius įsta- 
tymus, sūnūs ir dukterys paveldi pali- 
kimą lygiomis dalimis. Kadangi tamstos 
tėvas mirė dar 1902 m., kada galiojo 
rusų įstatymai, todėl ir paga! tuos įsta- 
tymus bus tvarkoma tamstos su sese- 
rimis pasidalinimo byla. Rusų įstatymai 
leidžia dukteriai paveldėti tik septintą 
tėvų turto dalį. Kadangi tamsta turi tris 
seseris, tai joms priklauso trys septin- 
tosios dalys viso ūkio, o tamstai ketu- 
rios septintosios dalys. Kiekvienas žmo- 
gus turi teisę atskirti savo turtą nuo 
svetimo turto, todėl ir tamsta gali rei- 
kalauti, kad seserys būtų atidalintos. 
Jeigu seserys sutinka geruoju dalytis, 
tai per komasaciją matininkas (mierni- 
czy) galės jus padalinti. Jeigu tačiau 
seserys nesutiks, reikės iškelti bylą 
vietos apylinkės teisme. Šiuo atveju 


teismo išlaidas seserys turės tamstai 
grąžinti. 
Kl. Vienam ūkininkui paskolinau 


90 auks. 1933 metais teismas priteisė, 
kad jis man grąžintų tuos pinigus su 
nuošimčiais ir išlaidomis. Kitam pasko- 
linau 300 auks. ir teismas taip pat tais 
pačiais metais priteisė man išjo skolą, 
nuošimčius ir išlaidas. Sumokėjo jis 
150 auks., o likusių grąžinti nenori. 
Trečiam paskolinau 300 auks. ir jis iš- 
kėiė bylą įstaigoje, vadinamoje Powia- 
towy Urząd Rozjemczy. Šis teismas 
išdėstė skolos mokėjimą ratomis. Ratų 
dabar jis nemoka. Ką turiu šiuose tri- 
juose atsitikimuose daryti? A. B. 


Ats. Pirmame ir antrame atsitikime, 
jeigu tamsta neturi teismo sprendimų 
nuorašų (odpisy tytułów wykonaw- 
czych), reikia juos išimti iš teismo, ku- 
ris tas bylas nagrinėjo. Turint tuos nuo- 
rašus, reikia paduoti prašymą teismo 
antstoliui (komornik sądowy), kad prie- 
varta iš skolininkų pinigus paimtų. Ad- 
vokatas šiose bylose nėra reikalingas, 
o prašymus antstoliui galės parašyti 
kiekvienas, kas moxa lenkiškai rašyti. 
Trečiame atsitikime negalime tiksliai 
tamstai patarti, nes neparašėte, kada 
buvo sprendimas, pagal kurj skola bu- 
vo ratomis išdėstyta ir nuo kurių metų 
skolininkas nesumokėjo ratų. Jeigu jis 
nesumokėjo bent dviejų ratų, tada rei- 
kia išimti iš tos įstaigos (Powiatowy 
Urząd Rozjemczy) patvirtintą sprendi- 
mo nuorašą ir drauge su prašymu pa- 
duoti vietos apylinkės teismui (sąd 
grodzki), kad duotų vykdymo klauzulę 
(klauzula wykonalności). Turint tokią 
klauzulę, reikia paduoti prašymą antsto- 
liui, kad prievarta iš skolininko pinigus 
paimtų. Šiuo atveju reikia prašyti tei- 
smo, kad būtų duota klauzulė visai 
skolai iš karto nuo skolininko atimti, 
nes pagal įstatymus, kai skolininkas 


nesumoka dviejų ratų, tai už bausmę 
turi visą skolą sumokėti iš karto. Apie 
teismo ir antstolio išlaidas nieko nega- 
lime tamstai patarti, nes jos pareina 
nuo to, kaip toli skolininkas gyvena 
nuo artimiausio antstolio. Advokatų ant- 
rašų duoti tamstai neturime teisės. 


Ats. Bijūnui. Be teismo ligšioli- 
nis žemės savininkas negali nuo tam- 
stos atimti žemės. Patariame iškelti 
teismo bylą, kad pripažintų tamstai tos 
žemės nuosavybę per įsisenėjimą, o 
tada niekas jos nuo tamstos negalės 
atimti. Bylą dėl įsisenėjimo tikrai tam- 
sta laimėsi, nes praėjo pakankamai lai- 
ko, kai tamsta tą žemę valdai. Be tei- 
smo jis negali tos žemės niekam par- 
duoti. Patartina, kad prieš paduodant 
bylą teisman pasitartum tamsta su ku- 
riuo nors vietiniu advokatu. 


Ats. Tautininkui: Ieškok tamsta 
pats tarpininkų, nes šiuo atveju nega- 
lime nieko padėti. Geriausia būtų, kad 
tamstai patarpininkautų Vilniuje gyve- 
nantieji lietuviai mokiniai ar studentai, 
Tad kreipkis pas pažįstamus. Nepata- 
riame kreiptis pas profesinius tarpi- 
ninkus — faktorius, nes jie tamstą tik 
išnaudos ir nieko nepadės. Dėl leidimo 
žemei pirkti nieko tamstai patarti ne- 
galime, nes toks leidimas pareina tik 
nuo vaivados valios. Jo neigiamas at- 
sakymas nereikalingas yra motyvavimo. 
Įstatymas nedraudžia lietuviams žemės 
pirkti, bet ar tamstai bus leista, tai nuo 
vaivados pareina. 

Ats. Seneliui. Jeigu tamstos se- 
nelio iki gyvos galvos maitinimo sutar- 
tis buvo surašyta pas notarą ir jis ati- 
davė savo žemę anūkės nuosavybėn, tai 
senelis turi teisę reikalauti iš anūkės, 
kad jis būtų priimtas jos šeimos narių 
tarpan. Taip pat turi teisę reikalauti, 
kad jis būtų taip maitinamas ir velka- 
mas, kaip kad iki tol vilkėjo ir mito. 
Jeigu jis susirgtų, anūkė privalo jį pri- 
žiūrėti ir slaugyti, nes priešingu atveju 
galės būti netik atimta nuo jos žemė, 
bet dargi patraukta teismo atsakomybėn 
pagal baudžiamąjį kodeksą ir nubausta 
iki 5 metų kalėjimo. Seneliui mirus, 
anūkė privalo jį tinkamai savo lėšomis 
palaidoti. Anūkė negali nuo jo reikalauti, 
kad dirbtų jos ukyje, nebent sudarant 
sutartį jis būtų prižadėjęs dirbti. Ir šiuo 
atveju galima reikalauti, kad jis tik tiek 
dirbtų, kiek leidžia sveikata. Jeigu, se- 
nelio nuomone, anūkė maitina jj blogai 
arba gyvenimas su jos šeima yra ne- 
pakenčiamas, gali kreiptis teisman ir 
reikalauti, kad būtų jam priteista iš 
anūkės mėnesinė pašalpa pinigais ar 
javais, kurių pakaktų jam pragyventi. 
Anūkė gali parduoti senelio žeme, bet 
šiuo atveju turi įsipareigoti, kad iš kitų 
šaltinių senelį užlaikys. Senelis negali 
savo teisių perleisti kitam, tai reiškia, 
negali reikalauti, kad jo vietoje pragyve- 
nimo šaltinį iki gyvos galvos gautų ki- 
tas asmuo, P-—-as. 


128 


„"ŪKININKAS 


Ką privalo duoti ūkininkai, vykdant 
komasacija ir melijoraciją? 


Komasacijos darbus atlieka matinin- 
kas. Todėl ūkininkai, dalyvaujantieji 
komasacijoje, turi atlikti jam kai ku- 
rias pareigas. Pagal parėdymą apie ko- 
masacijos vykdymą (Dz. U., poz. 763, 
27.VII1.1928) ūkininkai privalo matinin- 
kui duoti nemokamai: a) gyvenamąjį 
butą su kuru ir šviesa, b) arklius tarny- 
bos reikalams ir c) kambarį darbo biu- 
rui su aptarnavimu, kuru ir šviesa. 

Duodamas matininkui butas gyventi 

ir darbui turi būti šviesus, sausas, šva- 
rus, pakankamai erdvus ir pan. Jeigu 
ūkininkai, dalyvaują komasacijoje, buto 
matininkui neparūpins arba duos butą 
netinkamą, matininkas turi teisę butą 
susirasti pats ir pasisamdyti nepaklus- 
nųjų  komasacijos dalyvių sąskaiton. 
Tačiau ūkininkai nėra įpareigoti duoti 
nemokamai gyvenamąjį butą mati- 
ninko šeimynos nariams, nes šie pa- 
prastai komasacijos darbuose nedaly- 
vauja. Jie gali, be abejo, kartu su ma- 
tininku gyventi, bet negali dėl to kilti 
ūkininkams kokių nors medžiagiškų 
sunkumų. Taip pat nėra reikalo duoti 
jiems arklių važiuoti miestan, stotin ir 
pan. Pats matininkas ir jo šeima, ne- 
turi teisės reikalauti, kad komasacijos 
dalyviai (ūkininkai) duotų jiems nemo- 
kamai įvairius valgio produktus, pav., 
sviestą, kiaušinius, viščiukus ir pan. 
Jeigu ūkininkai duoda matininkui ar jo 
šeimos nariams valgomus daiktus ge- 
ruoju ir kaip dovaną, tai šie, aišku, 
gali visa tai imti, nes geruoju duodamą 
dovaną kiekvienas gali priimti. Bet ne- 
galima tokių dalykų reikalauti, o juo 
labiau grasinti, kad, kas jų neduos, 
gaus, pav., blogesnę koloniją. 
12; Gyvenamąjį butą su kuru ir šviesa 
bei arklius važiuoti tarnybos reikalais 
įstatymai liepia duoti nemokamai dar 
ir tiems visiems, kurie kartu su mati- 
ninku atlieka komasacijos darbus, pav., 
matininko pagelbininkams, ypatingiems 
žemės kainuotojams ir pan. Matinin- 
kui ir visiems kitiems, dalyvaujantiems 
komasacijos darbuose, gyvenamieji bu- 
tai duodami be aptarnavimo, Ūkinin- 
kai pagal parėdymą privalo aptarnauti 
tik matininko darbo biurą. Jeigu tačiau 
darbo biuras yra tame pačiame bute, 
kuriame gyvena matininkas, tai galėtų 
būti aptarnaujamas visas matininko 
užimamas butas. 

Ūkininkai privalo dar nemokamai 
duoti: a) darbininkus, b) vežimus ir 
c) medžiagą, pav. šatreles, stulpelius 
ir visa, kas yra reikalinga matuojant 
laukus ir vykdant jau užtvirtintą koma- 
sacijos projektą. 

Visos čia išskaičiuotos komasacijos 
dalyvių pareigos privalo būti tuojau 
vykinamos, kai tik to pareikalauja ap- 
skrities storasta, žemės komisaras arba 
matininkas. Taip paskirų ūkininkų prie- 
volės skirstomos paprastai pagal to 
kiek kas turi žemės. Jeigu ūkininkai 
neatlieka paskirtų jiems pareigų, pav., 
neduoda darbininkų, neveža matininko 


ir pav. tada matininkas gali pasisam- 
dyti kitus žmones nepaklusniųjų ūki- 
ninkų sąskaiton. Taip susidariusi ūkinin- 
kų skola iš jų išieškoma per sekvestra- 
torių arba kamarninką. 

Ūlkininkų prievoles melioracijos at- 
žvilgiu nustato parėdymas iš 1928 m. 
gegužės 31 dienos (Dz. U, poz. 570). 
Čia prievolės yra tokios pačios, kaip 
ir per komasaciją. Todėl nėra reikalo 
jų čia kartoti. Skirtumas tarp jų yra 
tik tas, kad melioracijos vedėjams, pav., 
inžinieriams, pagelbininkams, darbų pri- 
žiūrėtojams ir pav. turi būti nemoka- 
mai duodami gyvenamieji butai ne tik 
su kuru ir šviesa, bet ir su aptarnavi- 
mu. Be to gyvenamieji butai su kuru 
ir šviesa, bet be aptarnavimo, turi būti 
parūpinami nemokamai darbininkams, 


atvežtiems dirbti melioracijos darbus 
iš kur nors kitur. Vietiniai darbininkai, 
dalyvaujantieji melioracijos darbuose, 


neturi šiuo atžvilgiu jokių ypatingų 
teisių. 

$ Jeigu asmens, dirbantieji komasaci- 
jos ar melioracijos darbus, reikalautų 
iš ūkininkų ko nors daugiau, nei čia 
pasakyta arba ūkininkams grasintų ar 
mėgintų imti kyšius, tai ūkininkai gali 
juos apskųsti už tai vietos vaivadai 
arba, kai reikalaujama kyšių — apygar- 
dos prokuratoriui. Skundas geriausia 
yra išsiųsti apdraustu laišku. Patariama 
tačiau įvairius su matininkais nesusi- 
pratimus mėginti baigti gražiuoju. Ap- 
skritai įvairiais skundais reikia naudo- 
tis labai atsargiai ir kai yra prikiša- 
mam nusikaltimui tikri įrodymai. Kito- 
niškai, tai galima netik nieko nepešti, 
bet dargi daug pralaimėti. Supykęs ma- 
tininkas ištikrųjų gali įsukti blogesnę 
koloniją ar net patraukti nesąžiningą 
skundėją kriminalinėn teismo atsako- 
mybėn. Juv. 


Kaip naikinti brantus 
dobiluose 


Dauguma piktžolių ūkiui žalingos 
tuo, kad dirvoje ar pievoje augdamos, 
užima vietą ir tuo būdu stelbia kultū- 
ringuosius augalus. Brantas yra kitokios 
rūšies piktžolė — jis apninka kultūrin- 
gojo augalo stiebą ir minta jo sultimis, 
tai yra tiesioginiai naikina kultūringąjį 
augalą. Brantų yra keletas rūšių, bet 
mums daugiausiai pridaro nuostolių 
brantai dobiluose. Kai kuriose apylin- 
kėse brantų yra įsiveisę tiek, kad jau 
kyla klausimas pradėti su jais rimtą 
kovą. Kova su brantais turi eiti iš dvie- 
jų frontų: 1) naikinti brantus dobilų 
dirvose ir 2) sėti tokias dobilų sėklas, 
kuriose visai nėra brantų sėklų. 

Brantų lizdus ir juose prinokusias 
sėklas reikia išnaikinti. Nors kai kas ir 
tvirtina, kad dirvon pabyrusios brantų 
sėklos sekančių dobilų nebesulaukia, 
sunyksta, bet kai dobilai grįžta į tą 

pačią vietą 4—5 metais, tai brantai ir 
vėl pasirodo. Vadinasi, brantus reikia 
naikinti dirvoje net ir tuo metu, kai 
apkrėstasis plotas sėklai nepaliekamas. 

Brantus galima naikinti ugnimi, de- 
ginant šiaudus brantų lizduose. Gal pi- 
giausia būtų juos naikinti kastuvu žemę 
sukasant taip, kad ariant nebūtų pavo- 
jaus brantų sėklas vėl viršun išversti. 
Brantus tenka naikinti kiek didesniu 
ratu, negu pastebimas jų lizdas, nes 
paprastai paskiri brantų siūlai nusidrie- 
kia nuo lizdo gana toli. 


Kanopų užkaustymas 


Neatydžiai kaustant, esant neramiam 
arkliui arba nenormaliai išsugusioms 
kanopoms (stačiais kraštais bei ištrupė- 
jusioms) įvyksta užkaustymas. Tai bus, 
kai pasaginė vinis (uknolis) įkalama 
arba į patj kanopos gyvuonį, arba visai 
arti jo. Pirmu atveju arklys staigiai po 
pakaustymo ima šlubuoti, o antru at- 
veju, praslinkus kelioms dienoms. Dėl 
užkaustymo, gyvuonio sužeidimo ir už- 
teršimo įvyksta jo uždegimas. Gali atsi- 
rasti net pūlių kurie prasiveržia pro 
apynagę ar pado siityje. Esant jau pū- 
liuotam uždegimui, sunkiau gydyti ir 
galimos visokios komplikacijos. Tad 
svarbu užkaustymą pastebėjus tuč tuo- 
jau gydyti. 

Pastebėti nėra sunku, nes kaip mi- 
nėta gyvulys šlubuoja. Užkaustyta ka- 
nopa yra skausminga, karšta. Sužinoti 
kuri vinis yra pasiekus gyvuonį, reikia 
per vinies galveles suduoti plaktuku ir 
per „kaltininkę“ užgavus, gyvulys smar- 
kiai truktels ir nesiduos tiriamas, 

Gydant reikia tuč tuojau nuimti pa- 
sagą. Išvalyti kanopą ir vinies vietą 
(skylelę), kuri buvo pasiekus gyvuonį, 
dezinfekuoti jodu. Labai gerai visą ka- 
nopą pamerkti į drungną kreolino skie- 
dinį. (Skiediniui sudaryti imama gryno 
kreolino 2 valgomi šaukštai pusei kibi- 
ro drungno (šiltoko) vandens). Tame 
skiediny koją laikyti 15 — 20 minučių. 
Tokią visai kanopai vonią pakartoti ke~ 
lius kartus po sykį per dieną. Arklį 
laikyti gerai pakratytame tvarte (sausai) 
ir be darbo. Kaustyti, kai visai nustos 
šlubuoti. 

Žemės ūkio gaminių kainos 


Rugiai Ware AT e e 15.00—16.50 
Kviečiai. + ano kaha aa e e — 
Miezíai aa. k a a — 
AVIŽOS as EE — 
Semenys a) TA 44 50—45 50 
Vikiai m. ee e a aR — 
Lubinas (mèlynas) . . e.e.. 
Kvietinės sėlenos „.„. „2 10.00— 10.50 
Ruginės sėlenos „22 8 25— 8.75 
Sviestas 1 kg I rūšies urme . .. s. 2. 90 
a ž m detalis 583 T 50:20 
A „ II rūšies urme. .... a 66 
> - s detal + 42 A 3.80 
s „ III rūšies urme. «e. 2.40 
„ „ „ eta . . . 2.70 
Kianšiniugkapai 411 41 — 3.00—3.60 
s stuka n e E E, „ 6—8 sk 


Atsakomasis redaktorius ir leidėjas LIUDVIKAS CICĖNAS. 

